آذربایجان تانیتیم اوجاغی ایل بویو، شعر آخشامی، قیسسا ناغیل یاریشی، مختلف دانیشیق‌لار و ان اؤنم‌لی‌سی کیتاب سرگی‌سی کیمی برنامه‌لر کئچیریر. بونلاردان یاناشی کیتاب‌اوخوما اوتوروم‌لاری، ها بئله فرق‌لی مناسبت‌لر اۆچون چیخیش‌لار دوزن‌له‌مک یوخسا اؤیرنجی‌لری آنادیلده یازیب اوخوماغا ترغیب ائتمک و عمومیت‌له اؤیرنجی‌لره آزربایجا‌ن‌لی اولدوقلارین خاطیرلاتماق اوجاغین گؤستردی‌یی فعالیتین بؤیوک حیصه‌سی‌دیر.